УСТАВ на НАРОДНО ЧИТАЛИЩЕ „ИЗГРЕВ-1936” – С.ТЮЛЕНОВО

ГЛАВА ПЪРВА

ОБЩИ ПОЛОЖЕНИЯ

Чл.1. С този устав, съобразен със Закона за народните читалище се уреждат основните положения на вътрешно нормативната уредба на читалището в зависимост от специфичните условия, при които се развива неговата дейност.

Чл.2./1/ Народно читалище „Изгрев-1936”е традиционно самоуправляващо се българско сдружение, което изпълнява и държавни културно-просветни задачи. В неговата дейност могат да участват всички физически лица без оглед на ограничения на възраст, пол, политически и религиозни възгледи и етническо самосъзнание.

/2/. Народно читалище „Изгрев-1936” е юридическо лице с нестопанска цел със седалище село Тюленово, обл.Добрич, общ.Шабла и адрес на управление с.Тюленово, общ.Шабла, обл.Добрич, ул.Първа11 п.к.9684

Чл.3. Наименованието е : „Изгрев-1936”

Чл.4. Читалището работи с тясно взаимодействие с учебните заведения, културните институти, църквата, обществени и стопански организации, фирми и други, които извършват и подпомагат културната дейност.

Чл.5. Читалището поддържа най-тесни връзки за сътрудничество и координация на културната дейност, организирана от общината и участва активно в организацията и провеждането на общоселски и общински културни прояви. Съобразява своята дейност със стратегията на общината в областта на културата.

ГЛАВА ВТОРА

ЦЕЛИ И ЗАДАЧИ

Чл.6 Основната цел на читалището е да задоволява потребностите на населението свързани със :

1. Развитие и обогатяване на културния, социалната и образователната дейност в село Тюленово.
2. Запазване на обичаите и традициите на българския народ.
3. Разширяване знанията на гражданите и приобщаването им към ценностите и постиженията на науката, изкуството и културата.
4. Възпитаване в дух на родолюбие и общочовешка нравственост.
5. Възпитаване и утвърждаване на национално самосъзнание.
6. Осигуряване на достъп до информация.

Чл.7. За постигане на целите по чл.6 читалището извършва основни дейности като:

1. Уреждане и поддържане на общодостъпни библиотеки, читални, фото-, фоно-, филмо- и видиотеки, както и създаване и поддържане на електронни и информационни мрежи.
2. Развитие и подпомагане на любителското художествено творчество, чрез създаване на колектив и изпълнители в различни жанрове на изкуството, за които има необходимите условия.
3. Организиране на изложби на отделни или групи художници в читалищния дом.
4. Събиране и разпространяване на знания за родния край.
5. Организиране на школи, кръжоци, курсове, клубове, кино-и видеопоказ,празненства, концерти, чествания и младежки дейности.
6. Създаване и съхраняване на музейни колекции съгласно Закона за културното наследство.
7. Предоставяне на компютърни и интернет услуги.

Чл.8. Читалището може да развива и допълнителна дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в устава му цели. Читалището не разпределя печалба.

Чл.9. Читалището няма право да предоставя собствено или ползвано от него имущество възмездно или базвъзмездно.

1. За хазартни игри и нощно заведения.
2. За дейности не регламентирани по Закона за Вероизповеданията религиозни общности и юридически лица с нестопанска цел на такива общности.
3. За постоянно ползване от политически партии и организации
4. На председателя, секретаря,членовете на настоятелството и пк и на членовете на техните семейства.

Чл.10.Читалището може да се сдружава с други читалища за постигане на своите цели,за провеждане на съвместни дейности и инициативи при условията и по реда на Закона за народните читалища.

ГЛАВА ТРЕТА

УПРАВЛЕНИЕ

Чл.11/1/. Членовете на читалището са индивидуални,колективни и почетни.

/2/.Индивидуалните членове са действителни и спомагателни.Те са български граждани и са длъжни да спазват устава на читалището,да опазват имуществото на читалището,да участват в читалищната дейност според възможностите си и да не извършват действия,уронващи доброто име на читалището.

1. Действителните членове са лица навършили 18години,

Които участват в дейността на читалището, редовно плащат членския си внос и имат право да избират и да бъдат избирани.

1. Спомагателните членове са лица под 18год., които нямат право да избират и да бъдат избирани, те имат право на съвещателен глас.
2. Колективните членове съдействат за осъществяване на целите и задачите на читалището, подпомагат неговата дейност, поддържат и обогатяват материалната му база и имат право на един глас в общото събрание.

Колективни членове могат да бъдат:

1.Професионални организации

2.Стопански организации

3.Търговски дружества

4.Кооперации и сдружения

5.Културно-просветни и любителски курсове и творчески колективи

/4/.Почетни членове могат да бъдат български и чужди граждани с изключителни заслуги към читалището

Чл.12. Органи на читалището са:

Общото събрание,настоятелството и проверителната комисия

Чл.13./1/.Върховен орган на читалището е общото събрание

/2/.Общото събрание се състои от всички членове ,имащи право на глас

Чл.14./1/.Общото събрание:

1.Изменя и допълва устава

2.Избира и освобождава членовете на настоятелството,проверителната комисия и председателя

3.Приема вътрешни актове,необходими за организацията на дейността на читалището

4.Изключва и приема членовете на читалището

5.Определя основни насоки на дейността на читалището

6.Взема решение за членуване или за прекратяване на членство в читалищното сдружение

7.Приема бюджета на читалището

8.Приема годишния отчет до 30 март на следващата година

9.Определя размера на членския внос

10.Отменя решения на органите на читалището

11.Взема решение за откриване на клонове на читалището след съгласуване с общината

12.Взема решение за прекратяване на читалището

13.Взема решение за отнасяне до съда на незаконосъобразни действия на ръководството или отделни читалищни членове

14.Членството в читалището може да се прекрати на Общо събрание в следните случай- не внасяне на членски внос повече от една година и неявяване на три поредни заседания на ОС

/2/.Решенията на общото събрание са задължителни за другите органи на читалището.

Чл.15./1/ Редовно общо събрание на читалището се свиква от настоятелството най-малко веднъж в годината, като на три години е отчетно-изборно. Извънредно общо събрание може да бъде свикано по решение на настоятелството, по искане на ПК или на една трета от членовете на читалището с право на глас. При отказ на настоятелството да свика общо събрание до 15 дни от постъпването на искането, ПК или една трета от членовете на читалището с право на глас могат да свикат извънредно общо събрание от свое име.

/2/.Поканата за събранието трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по късно от 7дни преди датата на провеждането. В същия срок на вратата на читалището и други общодостъпни места в община Шабла, трябва да бъде залепена покана за събранието.

/3/. Общото събрание е законно, ако на него присъстват най-малко половината от имащите право на глас членове на читалището. При липса на кворум събранието се отлага с 1час. Тогава събранието е законно, ако на него присъстват не по малко от една трета от членовете при редовно общо събрание и не по малко от половината плюс един от членовете при извънредно общо събрание.

/4/. Решението по чл.14, ал.1,4,10,11и12 от устава се вземат с мнозинство най малко две трети от всички членове. Останалите решения се вземат с мнозинство повече от половината от присъстващите членове.

/5/. Две трети от членовете на общото събрание на читалището могат да предявяват иск пред окръжния съд по седалището на читалището за отмяна на решение на общото събрание, ако то противоречи на закона или устава. Искът се предявява в едномесечен срок от узнаването, но не по късно.

Чл.16./1/. Изпълнителен орган на читалището е НАСТОЯТЕЛСТВОТО. То се състои най- малко от трима членове, за срок от три години. Същите да нямат роднински връзки по права и съребрена линия до четвърта степен.

/2/.НАСТОЯТЕЛСТВОТО:

1. Свиква общото събрание
2. Осигурява изпълнението на решенията на общото събрание.
3. Подготвя и внася в общото събрание проект за бюджет на читалището и утвърждава щата му.
4. Подготвя и внася в общото събрание отчет за дейността на читалището.
5. Назначава секретаря на читалището и утвърждава длъжностната му характеристика.
6. Приема нови членове на читалището въз основа на подадена молба.
7. Приема правилник за вътрешния ред на читалището
8. Взема решения за отдаване на читалищни имоти под наем и аренда
9. Решенията на настоятелството са публични с изключение на тези по преценка на същото
10. На заседание на Настоятелството се канят Председател и членове на Проверителна комисия с право на съвещателен глас
11. Настоятелството взема решения за морално и материално стимулиране на работещите в читалището
12. Настоятелството упражнява бюджета и щата на читалището

/3/.Настоятелството взема решение с мнозинство повече от половината на членовете си.

Чл.17. /1/. Председателят на читалището е член на настоятелството и се избира от общото събрание за срок от три години.

/2/. Председателят:

1. Организира и ръководи дейността на читалището съобразно закона, устава и решенията на общото събрание.
2. Представлява читалището
3. Свиква и ръководи заседанията на настоятелството и председателства общото събрание.
4. Отчита дейността си пред настоятелството.
5. Сключва и прекратява трудовите договори със служителите съобразно бюджета на читалището и въз основа решение на настоятелството.

Чл.18./1/. Секретаря на читалището:

1. Организира изпълнението на решенията на настоятелството, включително решенията за изпълненията на бюджета.

2. Организира текущата и допълнителна дейност

3. Отговаря за работата на щатния и хоноруван персонал.

4. Представлява читалището заедно и поотделно с председателя.

5.Секретаря- участва в работата на Настоятелството като кооптиран член с право на съвещателен глас и подписва протоколите от заседанията му

/2/. Секретаря не може да е в роднински връзки с членовете на настоятелството и на ПК по права и по серебрена линия до четвърта степен, както и да бъде съпруг/а/ на председателя на читалището.

Чл.19. /1/ ПРОВЕРИТЕЛНАТА КОМИСИЯ се състои от трима члена и се избира от общото събрание за срок от три години.

/2/.Членовете на ПК не могат да бъдат лица, които са в трудово правни отношения с читалището или са роднини на членовете на настоятелството, на председателя или на читалището или са роднини на членовете на настоятелството, на председателя или на секретаря по права линия, съпрузи, братя, сестри и роднини по сватовство от първа линия.

/3/. ПК осъществява контрол върху дейността на настоятелството, председателя и секретаря, на читалището, по спазване на закона, устава и решението на общото събрание.

/4/. При констатиране на нарушения ПК уведомява общото събрание, а при данни за извършено престъпление органите на прокуратурата.

Чл.20. Не могат да бъдат избирани за членове на настоятелството, ПК и секретари лица, които са осъждани на лишаване от свобода за умишлени престъпления от общ характер.

Чл.21. Членовете на настоятелството и секретаря подават декларации за конфликт на интереси и при условията и по реда на Закона за предотвратяване и разкриване на конфликт на интереси.

Декларациите на тези се обявяват на интернет страницата на читалището.

ГЛАВА ЧЕВВЪРТА

ИМУЩЕСТВО И ФИНАНСИРАНЕ

Чл.22. Имуществото на читалището се състои от право на собственост и от други вещни права, вземания ,ценни книжа,други права и задължения.

Чл.23./1/Читалището набира средства от следните източници:

1.Членски внос

2.Културно-просветна и информационна дейност

3. Субсидия от държавния и общински бюджет.

4.Наеми от движимо и недвижимо имущество

5.Дарения и завещания

6.Други приходи

/2/.Сумите от даренията се изразходват според волята на дарителя или по решение на настоятелството,ако няма ирично изразена воля на дарителя.

/3/.ЧН може да награждава изявили се читалищни служители,читалищни деятели и самодейни колективи,допринесли за обогатяване на читалищната дейност и популяризиране името на читалището и общината на регионални и национални конкурси и прегледи

Чл.24.Читалището не може да отчуждава недвижими вещи и да учредява ипотека върху тях.Движимите вещи могат да бъдат отчуждавани,залагани,бракувани или заменени с по-доброкачествени само по решение на настоятелството

Чл.25.ЧН изготвя годишния отчет за приходите и разходите, които се приемат от общото събрание . Отчета за изразходваните от бюджета средства заедно с отчета за дейността се представят в община Шабла.

Чл.26./1/. Председателя на читалището ежогодно в срок до 10 ноември представя на кмета предложения за следващата година.

/2/. Годишната програма за развитие на читалищната дейност в община Шабла приета от общински съвет се изпълнява от читалището въз основа на финансово обезпечени договори, сключени с кмета на общината.

/3/. Председателя на читалището представя до 31.03. пред кмета на общината и общинския съвет доклад за осъществените читалищни дейности в изпълнение на програмата по ал.2 и за изразходваните от бюджета средства през предходната година.

Чл.27. Счетоводната отчетност се води в пълно съответствие със закона за счетоводството и приложимото действащо законодателство.

ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ

1. Читалището има кръгъл печат, в средата с разтворена книга с надпис около нея: Народно читалище „Изгрев-1936”село Тюленово, общ.Шабла.

Този нов устав е приет на редовно общо събрание на читалището, проведено на 05.04.2022г.

Същият е подписан в 2/два/ екземпляра от присъстващите действителни членове на читалището, съгласно приложения списък, представляващ неразделна част от устава.

ЧИТАЛИЩНО НАСТОЯТЕЛСТВО

1. Розалина Николова Михайлова-председател
2. Николинка Стойкова Ставрева-член
3. Елисавета Петрова Костадинова-член

ПРОВЕРИТЕЛНА КОМИСИЯ

1. Мария Георгиева Атанасова-председател
2. Иванка Василева Тодорова-член
3. Анастас Николов Анастасов-член